Diari Oficial de la Generalitat Valenciana


Sumari del DOGV 3450, del 09-03-1999 (1999/1261)

RESOLUCIÓ de 18 de gener de 1999, del director general d'Obres Públiques, per la qual s'acorda la publicació de la concessió administrativa atorgada a l'Ajuntament de Cullera per a construcció del pont sobre el riu Xúquer i el moll per a embarcacions esportives.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1999/1261


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 18 de gener de 1999, del director general d'Obres Públiques, per la qual s'acorda la publicació de la concessió administrativa atorgada a l'Ajuntament de Cullera per a construcció del pont sobre el riu Xúquer i el moll per a embarcacions esportives. [1999/X1261]
  
Per Resolució de la Direcció General d'Obres Públiques, de data 10 de novembre de 1998, s'atorgà a l'Ajuntament de Cullera concessió administrativa d'ocupació per a la construcció del pont sobre el riu Xúquer i el moll per a embarcacions esportives, d'acord amb les condicions que s'indiquen a continuació:
  
Condicions generals
  
Plec aprovat per Ordre d'1 d'agost de 1996, del conseller d'Obres Públiques, Urbanisme i Transports, i publicat en el DOGV del 16 de setembre de 1996.
  
Condicions particulars
  
1ª. Les obres del nou moll per a embarcacions esportives s'entregaran a la seua conclusió lliures de càrregues a la Generalitat Valenciana.
  
2ª. Termini de la concessió del pont: 30 anys prorrogables per altres tants.
  
3ª Cànon:
  
3.1. Construcció del pont i els vials accessoris: exempt per tractar-se d'una ocupació destinada a infraestructura d'ús públic general i gratuït
  
3.2. Construcció del nou moll: exempt per entregar-se, a l'administració de la Generalitat Valenciana, lliure de càrregues.
  
4ª. Termini d'execució de les obres:
  
Construcció del pont i els vials accessoris: 18 mesos.
  
Construcció del nou moll: 12 mesos.
  
Prescripcions tècniques
  
1ª. Les obres es realitzaran d'acord amb els corresponents projectes redactats per l'enginyer de camins senyor Luis Gorgonio Vizcaino, del nou pont en el sector Vega sobre el riu Xúquer a Cullera, el moll d'atracada i la rotonda.
  
2ª. L'Ajuntament de Cullera cedirà a la Generalitat Valenciana una franja de terreny en el marge esquerre contigu a l'actual zona portuària de 7 metres d'amplària en una longitud total de 60 metres.
  
3ª. L'Ajuntament de Cullera accepta la responsabilitat derivada dels danys produïts a les embarcacions amarrades en el nou moll d'atracada com a conseqüència del pas de les embarcacions pesqueres.
  
4ª. L'Ajuntament de Cullera es farà càrrec de les despeses derivades de l'adaptació de les embarcacions pesqueres al gàlib lliure davall del nou pont.
  
5ª. L'Ajuntament de Cullera notificarà amb la deguda antelació a la Confederació Hidrogràfica del Xúquer els treballs que s'han de realitzar al llit del riu durant l'execució del pont, a l'efecte de prevenció d'avingudes.
  
6ª. Prescripcions relatives a l'execució de les obres:
  
6.1. Es comunicarà amb antelació d'un mes a la Direcció General d'Obres Públiques l'inici de les obres, i que s'informarà de la programació prevista en la seua execució.
  
6.2. Prèviament a l'execució de penínsules artificials al riu s'abalisarà adequadament el llit del riu Xúquer que es delimitarà el canal corresponent, a l'efecte de permetre's la navegació en aquest en les degudes condicions de seguretat.
  
L'abalisament inclourà senyals lluminosos de conformitat amb la normativa sobre la matèria que garantisca la seua visibilitat a qualsevol hora.
  
6.3. Tant la construcció de les penínsules artificials com la seua remoció a la conclusió de les obres s'haurà de realitza mantenint les condicions de calat operacional al llit del riu, i no aquest calat no podrà ser inferior a 4,5 metres en el canal més estret que resulte durant la construcció, i una vegada concloses les obres en un canal central de 30 metres.
  
6.4. La instal·lació de cintres, llançament del pont, i qualsevol altre element en alçària s'haurà de senyalitzar adequadament mitjançant l'oportú abalisament.
  
6.5. S'estarà en qualsevol cas a les instruccions que dicte la Direcció General d'Obres Públiques a l'efecte de mantindre en les degudes condicions de seguretat la navegació al llit del riu Xúquer.
  
6.6. Es donarà compliment a les mesures dictades per la Capitania Marítima en data 4 de maig de 1998.
  
Aquesta resolució no posa fi a la via administrativa. Contra la qual es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, comptador des de la data de la notificació de la present, sense perjuí de la utilització per part de l'interessat de qualsevol altre recurs que s'estime oportú.
  
València, 18 de gener de 1999.- El director general d'Obres Públiques: Pedro Marco Segura.
  
e) CONCESSIÓ DE SUBVENCIONS ADMINISTRATIVES
  
Conselleria de Cultura, Educació i Ciència